Alytupis (Alovė)

Alytupis – kaimas Alytaus rajono savivaldybėje, besiribojantis su Alytaus miesto Rytiniu pramonės rajonu, 2 km į rytus nuo Lietuvos tūkstantmečio tilto per Nemuną, į pietus nuo Alytaus šilo. Alytupis – naujas kaimas, oficialiai įregistruotas 2019 m., tuo metu kaime buvo viena sodyba ir keli sklypai.

 Etimologija 

Kaimo pavadinimą pasiūlė toje teritorijoje gyvenantys gyventojai, siedami kaimo pavadinimą su netoliese tekančiu Alytupio upeliu. Kalbininkus kiek nustebino kaimui parinktas vietovardis, būdingas upei, o ne gyvenvietei. Buvo siūlomi ir kiti vardai – Terpinėlė, Terpininkai (pagal upėvardį) arba Bandzìnai, Bandzinaĩ, Bandzìniškis, Bandzìniškės, Bandzìniškiai (pagal gyventojų pavardę).Apie vietovardžių derinimą 2018 metais.  Vlkk.lt (tikrinta 2023-01-11).

 Istorija 

2018 m. gegužės mėn. Alytaus rajono savivaldybės taryba pritarė naujos gyvenamosios teritorijos įkūrimui. Toks sprendimas priimtas po to, kai į savivaldybę kreipėsi Alytaus rajono gyventojas su prašymu suteikti jo sodybai adresą, tačiau paaiškėjo, kad to padaryti negalima, nes sklypas nėra priskirtas jokiai gyvenamajai teritorijai.Patvirtintas naujas Alytaus rajono kaimas. 2019-08-09, Diena.lt (tikrinta 2023-01-11). Taip atsitiko, kai buvo pakeistos Alytaus miesto gyvenamosios vietovės ribos, minėta Alytaus rajono gyventojo teritorija anksčiau priklausė Alytaus miestui. Patvirtinus miesto ribas, žemės sklypas pateko į Alytaus rajono teritoriją. Kadangi žemės sklypą nuo artimiausių gyvenamųjų vietovių (Panemuninkėlių) skiria didesnė nei 5 ha valstybinio miško teritorija, buvo nuspręsta nustatyti naują gyvenamąją teritoriją.Alytaus rajone – naujas kaimas. 2019-08-09, Delfi.lt (tikrinta 2023-01-11).

Alytaus rajono taryba 2018 m. spalio 2 d. priėmė sprendimą Nr. K-159 „Dėl vietos gyventojų apklausos rezultatų ir pritarimo planui“. 2019 m. liepos mėn. pabaigoje Alytupio kaimo atsiradimui pritarė Lietuvos Respublikos Vyriausybė.

 Šaltiniai 

Kategorija:Gyvenviečių straipsniai be gyventojų skaičiaus lentelės
Kategorija:Alytaus rajono savivaldybės gyvenvietės